《石笋峰》
宋代·董嗣杲

异种休参玉版禅，崭然一角立层巅。
远尖自抱云根壮，叠藓谁疑雨箨缠。
梦里三生空过眼，胸中千亩谩流涎。
此龙难入宁僧谱，出土摩霄是几年。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。